CELEX ID: 32011R1235
Publication Date: 2011-11-29

Document:
KOMISIJOS REGLAMENTAS (ES) Nr. 1235/2011
2011 m. lapkričio 29 d.
kuriuo iš dalies keičiamos Europos Parlamento ir Tarybos reglamento (EB) Nr. 1222/2009 nuostatos dėl padangų sukibimo su šlapia danga klasių, pasipriešinimo riedėjimui matavimo ir patikrinimo procedūros
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 1222/2009 dėl padangų ženklinimo atsižvelgiant į degalų naudojimo efektyvumą ir kitus esminius parametrus (1), ypač į jo 11 straipsnio a ir c punktus,
kadangi:
(1)
Europos Parlamento ir Tarybos reglamentu (EB) Nr. 1222/2009 siekiama sukurti suvienodintos informacijos apie padangų parametrus teikimo sistemą ženklinant padangas, kad jas pirkdami galutiniai naudotojai galėtų priimti informacija pagrįstus sprendimus;
(2)
padangos į degalų naudojimo efektyvumo klases skirstomos pagal jų pasipriešinimą riedėjimui. Būtina užtikrinti pasipriešinimo riedėjimui matavimo atkuriamumą; bandant tas pačias padangas skirtingose laboratorijose turi būti gaunami vienodi rezultatai, kad būtų galima užtikrinti teisingą skirtingų tiekėjų padangų palyginimą. Be to, geras bandymo rezultatų atkuriamumas padės užtikrinti, kad ir tiekėjai, ir rinkos priežiūros įstaigos, bandydami tas pačias padangas gautų vienodus rezultatus;
(3)
taikant pasipriešinimo riedėjimui matavimo bandymo laboratorijose derinimo procedūrą pagerėtų bandymų rezultatų atkuriamumas;
(4)
kadangi ISO lygmeniu sukurtas tinkamas suderintas sukibimo su šlapia kelio danga bandymo metodas, pagal Reglamento (EB) Nr. 1222/2009 11 straipsnio a dalį dabar reikėtų pradėti taikyti padangų sukibimo su šlapia danga klases C2 ir C3;
(5)
Reglamento (EB) Nr. 1222/2009 IV priede išdėstytą atitikties patikrinimo procedūrą reikėtų padaryti aiškesnę, t. y. nustatyti verčių, deklaruojamų atsižvelgiant į ženklinimo reikalavimus, ribas, pagal kurias vertinama atitiktis tam reglamentui;
(6)
todėl Reglamentas (EB) Nr. 1222/2009 turėtų būti atitinkamai iš dalies pakeistas;
(7)
šiame reglamente numatytos priemonės atitinka pagal Reglamento (EB) Nr. 1222/2009 13 straipsnį įsteigto komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1222/2009 pakeitimai
Reglamentas (EB) Nr. 1222/2009 iš dalies keičiamas taip:
1)
I priedo A dalies „Degalų naudojimo efektyvumo klasės“ pirmas sakinys pakeičiamas taip:
„Degalų naudojimo efektyvumo klasė pagal toliau nurodytą A-G skalę turi būti nustatoma atsižvelgiant į pasipriešinimo riedėjimui koeficientą (angl. rolling resistance coefficient, RRC), išmatuotą pagal JT EEK taisyklės Nr. 117 6 priedą su vėlesniais pakeitimais ir suderintą pagal IVa priede išdėstytą procedūrą.“;
2)
I priedo B dalies „Sukibimo su šlapia danga klasės“ tekstas ir lentelė pakeičiami taip:
„1.
C1 klasės padangų sukibimo su šlapia danga klasė pagal toliau pateiktoje lentelėje nurodytą A-G skalę turi būti nustatoma atsižvelgiant į sukibimo su šlapia danga koeficientą (G), apskaičiuojamą pagal 3 punktą ir išmatuojamą pagal V priedą.
2.
C2 ir C3 klasių padangų sukibimo su šlapia danga klasė pagal toliau pateiktoje lentelėje nurodytą A-G skalę turi būti nustatoma atsižvelgiant į sukibimo su šlapia danga koeficientą (G), apskaičiuojamą pagal 3 punktą ir išmatuojamą pagal ISO 15222:2011 standartą; turi būti naudojamos šios standartinės etaloninės bandomosios padangos (angl. standard reference test tyres, SRTT):
i)
C2 padangos - SRTT 225/75 R 16 C, ASTM F 2872-11;
ii)
C3 padangos, kurių vardinis padangos plotis mažesnis kaip 285 mm - SRTT 245/70R19.5, ASTM F 2871-11;
iii)
C3 padangos, kurių vardinis padangos plotis 285 mm arba didesnis - SRTT 315/70R22.5, ASTM F 2870-11;
3.
Sukibimo su šlapia danga koeficiento (G) apskaičiavimas
G = G(T) - 0,03
čia: G(T) - patvirtinti pateiktos padangos sukibimo su šlapia danga koeficientas, išmatuotas per vieną bandymo ciklą.
C1 padangos
C2 padangos
C3 padangos
G
Sukibimo su šlapia danga klasė
G
Sukibimo su šlapia danga klasė
G
Sukibimo su šlapia danga klasė
1,55 ≤ G
A
1,40 ≤ G
A
1,25 ≤ G
A
1,40 ≤ G ≤ 1,54
B
1,25 ≤ G ≤ 1,39
B
1,10 ≤ G ≤ 1,24
B
1,25 ≤ G ≤ 1,39
C
1,10 ≤ G ≤ 1,24
C
0,95 ≤ G ≤ 1,09
C
Tuščia
D
Tuščia
D
0,80 ≤ G ≤ 0,94
D
1,10 ≤ G ≤ 1,24
E
0,95 ≤ G ≤ 1,09
E
0,65 ≤ G ≤ 0,79
E
G ≤ 1,09
F
G ≤ 0,94
F
G ≤ 0,64
F
Tuščia
G
Tuščia
G
Tuščia
G“
3)
IV priedo „Patikrinimo procedūra“ tekstas pakeičiamas taip:
„IV PRIEDAS
Patikrinimo procedūra
Kiekvieno tiekėjo nustatyto padangų tipo ar padangų grupės atitiktis deklaruotoms degalų naudojimo efektyvumo ir sukibimo su šlapia danga klasėms, taip pat deklaruotai išorinio riedėjimo triukšmo klasei ir deklaruotai vertei, turi būti vertinama pagal vieną iš šių procedūrų:
a)
i)
pirmiausia išbandoma viena padanga arba padangų komplektas. Jei išmatuotos vertės atitinka deklaruotas klases arba išorinio riedėjimo triukšmo vertę pagal 1 lentelėje apibrėžtą nuokrypą, laikoma, kad bandymas išlaikytas sėkmingai; ir
ii)
jei išmatuotos vertės neatitinka deklaruotų klasių arba išorinio riedėjimo triukšmo vertės pagal 1 lentelėje apibrėžtą diapazoną, išbandomos dar trys padangos arba padangų komplektai. Atitiktis deklaruotai informacijai pagal 1 lentelėje apibrėžtą diapazoną vertinama atsižvelgiant į trijų išbandytų padangų arba padangų komplektų verčių vidurkį; arba
b)
jei ženklinime nurodytos klasės ar vertės nustatytos remiantis tipo patvirtinimo bandymų rezultatais, gautais pagal Direktyvą 2001/43/EB, Reglamentą (EB) Nr. 661/2009 arba JT EEK taisyklę Nr. 117 su jos vėlesniais pakeitimais, valstybės narės gali naudotis matavimų duomenimis, gautais atliekant padangų gamybos atitikties bandymus.
Vertinant matavimo duomenis, gautus atliekant gamybos atitikties bandymus, būtina atsižvelgti į 1 lentelėje apibrėžtas leidžiamąsias nuokrypas.
1
lentelė
Matuojamas parametras
Leidžiamos patikros nuokrypos
Pasipriešinimo riedėjimui koeficientas (degalų naudojimo efektyvumas)
Suderinta išmatuota vertė deklaruotos klasės viršutinės ribos (didžiausio RRC) neviršija daugiau kaip 0,3 kg/1 000 kg.
Išorinis riedėjimo triukšmas
Išmatuota vertė deklaruotos N vertės neviršija daugiau kaip 1 dB(A).
Sukibimas su šlapia danga
Išmatuota vertė yra ne mažesnė kaip deklaruotos klasės apatinė riba (mažiausia G vertė).“
4)
Šio reglamento priede išdėstytas tekstas pridedamas kaip IVa priedas.
2 straipsnis
Įsigaliojimas
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas taikomas nuo 2012 m. gegužės 30 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. lapkričio 29 d.

EuroVoc Classification:
Level 1: 100158
100147
100159
100160
Level 2: 100269
100261
100263
100265
100195
100196
Level 3: 138
87
4418
2498
2364
1362
All Descriptors: 142
1425
2430
5262
6361
893